Fyrrum vistmenn í Breiðavík beðnir afsökunar Breiðavík . mbl.is / Ómar Jóhanna Sigurðardóttir , forsætisráðherra , bað í dag fyrrum vistmenn í Breiðavíkurheimilinu og fjölskyldur þeirra afsökunar fyrir hönd íslenskra stjórnvalda og íslensku þjóðarinnar á þeirri ómannúðlegu meðferð , sem vistmennirnir voru látnir sæta . Jóhanna bað jafnframt alla þá afsökunar , sem hefðu verið vistaðir á öðrum stofnunum eða heimilum á vegum opinberra aðila , og sætt þar illri meðferð og ofbeld . Jóhanna gaf þessa yfirlýsingu í fyrirspurnartíma á Alþingi í dag eftir að Helgi Hjörvar , þingmaður Samfylkingarinnar , spurði um málið . Hún sagði , að ekki væri hægt að ætlast til að slík fyrirgefnin væri veitt nema þessi kafli í sögu íslenskra barnaverndarmála verði gerður upp . Hafist hefði verið handa við það verk í tíð síðustu ríkisstjórnar . Þá væri jafnframt hafin könnun á meðferð barna og unglinga á mörgum vistheimilum og væri skýrsla væntanleg í júní . Jóhanna sagði , að hugmyndir hefðu verið settar fram um bótagreiðslur til fyrrum vistmanna í Breiðavík , sem Breiðavíkursamtökin hefðu gert miklar athugasemdir við . Fundir hefðu verið haldnir milli embættismanna forsætisráðuneytisins og fulltrúa samtakanna um málið . „ Við skuldum þeim aðilum , að niðurstaðan um bótagreiðslurnar verði gerð í bærilegri sátt við þessi samtök , " sagði Jóhanna .